Source: http://csomokbolcsodat.blogspot.com/2012/08/
Timestamp: 2020-02-22 01:30:07+00:00

Document:
Csomókból Csodát: augusztus 2012
Régóta tartogattam már őket, sunyiban csak csomóztam, csomóztam így most egyben mutatom meg nektek a szépségeimet! :)
Csináltam picit virágot is, amit rávarrtam egy hajgumira, szerintem nagyon nagyon jól néz ki, úgyhogy biztos meg fogom csinálni a szivárvány minden árnyalatában ... :P
Nem húzom az időt, sietek, mert megyek át barátnőmhöz sörözni ^^
Címkék: csomózott, flower, szivárvány, virág
Többszínű betűs minta, farkasszemekkel. Nekem nagyon tetszik, hátborzongató, és határozottságot sugalló minta. Nagyon tetszik. Picit egyenetlen lett, sokat szenvedtem vele, de megérte nekikezdeni. Fogok még hasonlókat csinálni. 17 szál, 2,5 x 15 cm. :P
Címkék: állat, animal, bracelet, csomózott, fehér, fekete, karkötő, kék, szürke
Mindkét karkötő cserés támadás áldozata lesz, ugyanis megbeszéltük Timivel, a Thimmyke desing blog vezetőjével, hogy cserélünk 2-2 ékszert. Ezt a két karkötőt kérte, én pedig majd egy egyedi "kombucha mushroom" fülit, és egy nyalóka fülit fogok kapni cserébe. ^^ Már nagyon várom :)
Ha engem kérdeztek, Timinek nagyon jó az ízlése karkötők terén ;) Igazi vidámságok... :)
Bejegyezte: @anglee dátum: 13:44:00
Címkék: bracelet, csere, csomózott, heart, karkötő, rainbow, szív, szivárvány
Az cicatappancsos karkötővel már találkozhattatok, hiszen a fb játékom egyik nyereménye, de a másikkal a kutyatappancsos karkötővel még nem. A kutyák nem tudják visszahúzni a karmukat menet közben, így a nyomukban tisztán látszik a karom is. Kérésre készült, szerintem sokkal vagányabb mint a cicás. Meg na.. még is csak kutya... és akik rendszeresen olvassák a blogom, tudhatja, hogy úúútálom a macskákat. :)
Kutyás: 15 szál, 2,3 x 18,5 cm
Cicás: 14 szál, 2,2 x 14 cm
Bejegyezte: @anglee dátum: 9:26:00
Címkék: állat, animal, bracelet, csomózott, karkötő, kék, lila, piros, zöld
Semmi köze igazából az udvari bolondoknak ehhez a karkötőhöz, de a színei miatt és igazából a mintáról is a középkorban játszódó vígjátékok bolondjai jutnak az eszembe..
Ő egyébként egy zolino minta. Azt kell tudni róla, hogy még egyet sem mutattam nektek, egyrészt mert igazából rosszban vagyok vele, másrészt mert nem találom annyira érdekesnek, mint mondjuk egy sokszínű betűs mintát. :D
Ez a karkötő történetesen több mint 1 méteres szálakból készült, a karkötő hossza mégis csak 11,5 cm lett. Magyarul ez a mintafajta a legcérnazabálóbb az egész világon. :D
De azért szép :P
Bejegyezte: @anglee dátum: 9:54:00
Címkék: bracelet, csomózott, karkötő, lila, sárga, zolino
Nemrég a Kreatív Művészet oldalán találtam egy receptet egy nagyon cuki, látványos pandamacis kalácsról. :) Egyszerűen muszáj volt megcsinálnom.. nem tudtam ellenállni neki... mondjuk tök bénák lettek, de én ezt nagyon ügyesen a tésztára fogom. Szóval a TÉSZTA volt gonosz. :D
Aki meg akarja csinálni javaslom így készítse inkább, legközelebb én is így fogom (a képeket nem másolom át, az eredeti linken meg tudjátok nézni):
§ 30 dkg liszt
§ 1 tojás
§ 2,5 dkg élesztő
§ 1 tojássárgája
§ 4 ek. cukor
§ 1 evőkanál erős, jó minőségű kakaó (például holland kakaópor!!)
§ 2 evőkanál tejföl
§ 2 dl tej + pár csepp a dagasztáshoz
§ 1/3 üveg mandulaaroma
§ 0,5 dl olaj
§ vaj a forma kikenéséhez
Cukros langyos tejben futtasd fel az élesztőt.
Mérd ki a lisztet rakd bele a tojást, a cukrot, majd az élesztőt is. Dagaszd ki.
Ha megvan, válaszd 3 részre a tésztát. Az egyikbe keverd bele a kakaóport, a másikba a mandulaaromát, a harmadikat pedig hagy üresen. Jól dolgozd el. (Nekem leszakadt a kezem mire a mandulaaroma egyenletes lett :D)
Tedd félre kb fél órára. Utána rakd össze a képek alapján.
Kend meg a tetejét tojássárgájával (nekem nem volt szimpi, hogy tejföl is kell hozzá)
Rakd bele egy őzgerincformába (én nem kikentem, hanem sütőpapírt használtam)
Előmelegített sütőben süsd meg, elvileg 180 fokon 40 perc alatt, nekünk a gázsütőre nincs ráírva milyen hőfok, maximumon sütöttem fél órát. :)
Ha kész vedd ki, várd meg amíg szeletelhető hőmérsékletű nem lesz, aztán örülj, hogy sikerül lenyomnod az én gnóm pandáimat :D
Bejegyezte: @anglee dátum: 18:04:00
Kérésre készült egyedi feliratos karkötők. Nem részletezném, mindkettő kb. 1,5 órát vett igénybe, durván 1 cm szélesek.
Bejegyezte: @anglee dátum: 11:36:00
Címkék: bracelet, csomózott, fehér, fekete, felirat, karkötő, név, piros, sárga
Nagyon sokan kérdeztétek már tőlem, hogy hogyan készítem a betűs technikához a mintákat. Mindenki azt hiszi, hogy egy nagyon bonyolult dologról van szó, de én kifejlesztettem egy jó kis trükköt arra, hogy hogy lehet egyszerűen mutatós mintákat készíteni.
Na és akkor lássuk:
1. Először is, keresőbe írd be, hogy milyen ábrából szeretnél mintát készíteni. Én most szmájlit választottam, mert egyszerű és gyors. Feltétlenül ügyeljünk arra, hogy kis felbontású képet válasszunk ki! Én bejelöltem az Ikon méretű keresést, de ha csak nagy felbontású képet találsz, könnyen le tudod kicsinyíteni a CTRL + egér görgetővel (lefelé kicsinyít, felfelé nagyít). Ha sikerült kiválasztanod a képet, nyomj egy PRT SC SYSRQ gombot.
2. Következő lépésként nyisd meg a paintet, és kattints a beillesztés gombra. Ha ez megvan jelöld ki a megfelelő képet, amiből mintát szeretnél csinálni és másold.
3. Nyiss meg még egy paintet és illeszd be ide a kijelölt figurát.
4. Következő lépésként állítsd be a rácsozást, és maximum méretre nagyítsd ki a képet. Így megkapod a teljes képpontos felbontást.
5. Utána már nincs más dolgod, mint a ceruza segítségével pöttyönként átfestegetni egy színűre a körvonalakat, kitöltő színeket (én ki is vágtam körbe a szmájlit, de a minta szempontjából lényegtelen). Ha kész vagy mindennel, nyomj megint egy PRT SC SYSRQ gombot.
6. Újabb paintet nyitottunk, és ismételten beillesztés gombot nyomtunk. Kijelöljük a mintánkat, és másoljuk.
7. Nyitunk egy újabb paintet, és beillesztjük a mintát. Ezek után nincs más dolgunk, mint menteni, és kész is a szmájlis minta. ^^
Jó tervezést mindenkinek, remélem hasznos volt számotokra a bejegyzés! :) Ja és még annyit, hogy minden új megnyitott paint után az előzőt mentés nélkül nyugodtan bezárhatjátok, különben káosz lesz! :D
Kérlek titeket, hogy ha saját blogban bejegyzést készítetek, hivatkozzatok. Köszi.
Bejegyezte: @anglee dátum: 12:10:00
UFO tlanítás, azaz újabb félbehagyott takaró jut el a kész állapotba - Még régebben (értsd: évekkel korábban (kb.:3 évvel)) kezdtem el a kisebbik lányomnak is egy takarót varrni. Kiszabtam a négyzeteket, varrtam is valamennyit...
Vegán sós ostya - Hozzávalók kb. 16 db-hoz 3,5 dkg Szafi Free csökkentett szénhidráttartalmú bagett/zsömle lisztkeverék 1,5 dkg Szafi Reform szénhidrát-csökkentő rostkeveré...

References: § 30

§ 1

§ 2

§ 1

§ 4

§ 1

§ 2

§ 2

§ 1

§ 0